रोशनी से नहाया मेनोनाइट चर्च, गूंजते रहे क्रिसमस कैरोल
क्रिसमस पर्व को लेकर गिरजाघरों में प्रभु यीशु के जन्म से जुड़ी झांकियां सजाई गई हैं। बाइबल पाठ से मसीही समाजजन सुख-समृद्धि की कामना करेंगे। कैरोल सिंगिंग के साथ विशेष आराधना होगी। कैरोल के लिए तैयारी भी होती रही। इसके अलावा घरों को विशेष क्रिसमस ट्री से सजाया।
बच्चे क्रिसमस के केक और विभिन्न प्रकार के उपहारों का आनंद उठाएंगे। ख्रीष्ट जयंती के मौके पर 25 दिसंबर को सुबह 9.30 बजे सुंदरगंज मेनोनाइट चर्च में सेवक एससी ख्रिष्टी कार्यक्रम की अगुवाई करेंगे। रेव्ह अक्षय जोसफ संदेश पठन करेंगे। 31 दिसंबर को वाच नाइट सर्विस सांस्कृतिक कार्यक्रम शाम 6.30 बजे व 1 जनवरी को नववर्ष आराधना सुबह 9.30 बजे सुंदरगंज चर्च में होगी।
अमेरिकन मिशनरियों ने 1910 में बनाया था चर्च
शहर में क्रिसमस पर्व को लेकर मेनोनाइट सुंदरगंज चर्च समेत अन्य चर्चों में आकर्षक विद्युत सज्जा की गई है। सुंदरगंज मेनोनाइट चर्च के अध्यक्ष आर पीटर ने बताया कि 105 साल पुराने इस चर्च का निमार्ण 1910 में चर्च को अमेरिकन मिशनरी ने किया था। अब चर्च का रखरखाव, रंग-रोगन मेनोनाइट बोर्ड द्वारा किया जाता है, जबकि लाइट-डेकोरेशन का खर्च अनुराग मसीह उठाते आ रहे हैं। पर्व की तैयारी में सेवक अनिल राघवा, डा एस पटौदा, अर्चना नेताम, थेलमा मेहतो, एस सोनवानी, किरण जानसन, एससी ख्रिस्टी, आशीष मिलाप, एमके मसीह आदि जुटे हैं।
धमतरी। रंगीन लाइटों की साज सज्जा से मेनोनाइट चर्च की खूबसूरती देखते ही बन रही है।
bho_Deva hin_Deva hin_Deva hin_Deva hin_Deva hin_Deva